钦定古今图书集成/历象汇编/庶征典/第168卷 > 《田家杂占》 > 唐
## 钦定古今图书集成/历象汇编/庶征典/第168卷 > 《田家杂占》 > 唐

### 中宗嗣圣四年〈即武后垂拱三年〉雌鸡化为雄

按《唐书武后本纪》：“垂拱三年七月丁卯，冀州雌鸡化
为雄。”

嗣圣六年。〈即武后永昌元年〉雌鸡化为雄。

按《唐书武后本纪》：“永昌元年正月己未，朗州雌鸡化
为雄。八月乙未，松州雌鸡化为雄。”

### 景龙二年鸡生三足

按《唐书中宗本纪》。不载。　按《五行志》。景龙二年春，滑
州匡城县民家鸡有三足。京房《易妖占》曰：“君用妇言，
则鸡生妖。”

### 宣宗大中八年雄鸡化为雌

按《唐书宣宗本纪》不载。　按《五行志》，“大中八年九月，
考城县民家雄鸡化为雌，伏子而雄鸣化为雌。王室
将卑之象，反雌伏也。”汉宣帝时，雌鸡化为雄，至元帝
而王氏始萌，盖驯致其祸也。

### 懿宗咸通六年鸡生角

按《唐书懿宗本纪》不载。　按《五行志》，咸通六年七月，
徐州彭城民家鸡生角。角，兵象；鸡小畜，犹贼类也。